cyanic-selkie/wikianc huggingface dataset:
1094
1094 هوّا عام ف تّقويم لڭريڭوري بدا نهار تنين ؤ سالا نهار تنين. هوّا لعام نمرة 1094 ف لإيرا لعامة ؤ لفترة د بعد لميلاد، نمرة 94 ف لقرن 11، ؤ نمرة 5 ف لعقد ديال عوام 1090.
1094 كيوافق 486-487 ف تّقويم لهيجري ؤ 2044 ف تّقويم لأمازيغي ؤ 11094 ف تّقويم لهولوسيني.
زغنغن
زغنغن جماعة ترابية حضرية كاينة ف إقليم/عمالة نّاظور، جهة الشرق، ساكنين فيها 34025 واحد، على حسب لإحصاء لعام 2014.
سالوستيوس
ݣايوس سالوستيوس كريسپوس ؤلا سالوست (مزيود ف 86 ق.م ف أميطيرنوم، مات ف 35 ق.م ف روما) هوّا توارخي ؤ سياسي روماني من فاميلة طاليانية شعبية (ماشي من نّخبة رّومانية لي كانت عندها فلوس ؤ سلطة). كان حياتو كلها ضد لأريسطوقراطية رّومانية، ؤ من لموساندين ديال يوليوس قيصر. سالوستيوس هوّا أقدم توارخي روماني كتب ب لّاتينية لي ماضاعوش لأعمال ديالو كاملين، ؤ لي منهوم كتاب حروب كاطيلينا على لحرب لأهلية لي بداها لوكيوس سيرݣيوس كاطيلينا، ؤ حروب يوݣارتن على لحرب د لماليك يوݣارتن د نوميديا، ؤ كتاب تأريخات لي بقاو منو غير ݣزوات قلال. سالوستيوس تأتر ب لمؤرخ ليوناني ثوسيديديس، ؤ ولّا مرفّح بزاف (بشكل ماشي قانوني) ب ستيغلال سّلطة ديالو فاش كان حاكم ديال إقليم أفريكا نووا (تونس ؤ شرق دزاير دابا).
ف 52 قبل لميلاد، سالوستيوس ولّا عضو ف مجلس شّيوخ رّوماني، ولاكين عاماين مورا داكشي جرّاو عليه منو ب تهمة ديال "مومارسات لاأخلاقية". غادي يعاود ياخد لمنصب ديالو ب دعم من يوليوس قيصر، ؤ غادي يحارب ب جنبو فاش ناضت لحرب لأهلية ف 49 قبل لميلاد. ف 46 قبل لميلاد، غادي ينتاصر يوليوس قيصر ؤ لحلف ديالو (معا لماليك بوكوس تّاني)، ضد لحلف د پومپيوس ؤ لماليك يوبا لّول د نوميديا. سالوستيوس ولّا پريطور ؤ تّعطات لو لحكامة ديال إقليم أفريكا نووا (إفريقيا جّديدة) لي جمعات أراضي ديال أفريكا ويتوس (إفريقيا لقديمة) معا مناطق لي خداوها رّومان من مملكة نوميديا. لحماية ديال يوليوس قيصر عطاتو مناعة ضد تّيهامات ب لفساد. فاش مات قيصر مقتول ف 44 قبل لميلاد، سالوستيوس عتازل سّياسة ؤ تفرّغ ل لكتابة د تّاريخ. لكتوبا ديالو على لمؤامرة د كاطيلينا ؤ لحروب د يوݣارتن وصلونا مكمولين، ولاكين كتابو "تّأريخات" لي كيهضر على تّاريخ د لحضارة رّومانية مورا سولا (من 78 قبل لميلاد) بقاو منو ݣزوات مفرّقين. سالوستيوس كيتّعتابر من أشهر تّوارخيا ف لفترة لقديمة ؤ حتا من بعد.
إندپندنس داي
إندپندنس داي (Independence Day، نهار لستيقلال)، فيلم ميريكاني لّي دار لإخراج ديالو رولاند إيميريش. لفيلم متلو فيه لأدوار رّئيسية ويل سميث و بيل پولمان و دجيف ݣولدبلوم. هاد لفيلم ديال لخيال لعلمي.
ملخص لفيلم
واحد لحضارة فضائية هجمات على لأرض باش تستعمرها وتستغل لخيرات ديالها. هاد لحضارة فايتة لبشر بزاف من ناحية تّكنولوجيا و هادشي لّي خلاها تدمر أكبر لمدون د لعالم ف نهار واحد. ف وسط صّحرا د نيفادا غادي يحاولو واحد لݣروپ ديال نّاس لّي فلتو من ضّربة لّولا ينضمو راسهوم باش يقاومو هاد لستيعمار و يعتقو لأرض.
سيدي حجاج واد حصار
سيدي حجاج واد حصار جماعة ترابية قروية كاينة ف إقليم/عمالة مديونة، جهة دّار لبيضا سطات، ساكنين فيها 19733 واحد، على حسب لإحصاء لعام 2014.
تمسية
تمسية جماعة ترابية قروية كاينة في إقليم إينزݣان آيت ملول، جهة سوس ماسة، ساكنين فيها 40714 نسمة، على حسب الإحصاء العام 2014.
راس لما
راس لما (بلأمازيغية: ⵉⵅⴼ ⵏ ⵡⴰⵎⴰⵏ) جماعة ترابية حضرية كاينة ف إقليم/عمالة نّاظور، جهة الشرق، ساكنين فيها 7580 واحد، على حسب لإحصاء لعام 2014.
سلوان
سلوان (بلأمازيغية: ⵙⵍⵡⴰⵏ) جماعة ترابية حضرية كاينة ف إقليم/عمالة نّاظور، جهة الشرق، ساكنين فيها 21570 واحد، على حسب لإحصاء لعام 2014.
ݣرس تيعلالين
ݣرس تيعلالين جماعة ترابية قروية كاينة ف إقليم/عمالة ميدلت، جهة درعا تافيلالت، ساكنين فيها 12910 واحد، على حسب لإحصاء لعام 2014.
إيدا أوعزة
إيدا أوعزة جماعة ترابية قروية كاينة ف إقليم الصويرة، جهة مراكش آسفي، ساكنين فيها 7870 واحد، على حسب لإحصاء لعام 2014.
حوكومة لعتماني لولا
حوكومة لعتماني لولا هي لحوكومة د لمملكة د لمغريب من 5 أبريل 2017 حتال 9 أكتوبر 2019، ف لولاية تشريعية لعاشرة د مجليس نواب.
لإقالات د 24 أكتوبر 2017
علا حساب بلاغ د ديوان لملكي نشراتو وكالة لمغريب لعربي د لأنباء، قرر لماليك محمد ساديس يحيد ربعا ديال لوزارا من مور واحد تقرير د لمجليس لأعلى د لحسابات علا لمشروع د "لحسيمة منارة لمتوسط". هاد لوزارا هوما محمد حصاد وزير تربية لوطنية، تكوين لميهاني ؤ تعليم لعالي ؤ لبحت لعيلمي بصيفتو وزير داخيلية ف لحوكومة لقديمة؛ محمد نبيل بنعبدالله وزير إعداد تراب لوطني، تعمير، لإسكان ؤ سياسة د لمدينة بصيفتو وزير سكنا ؤ سياسة د لمدينة ف لحوكومة لقديمة؛ لحسين لوردي وزير صحة بصيفتو وزير صحة ف لحوكومة لقديمة؛ ؤ لعربي بنشيخ كاتب دولة مكلف ب تكوين لميهاني بصيفتو لمدير لعام لقديم د مكتب تكوين لميهاني ؤ إنعاش شغل.
تبديل د 22 يناير 2018
ف 22 يناير 2018، لماليك محمد ساديس عين خمسة د لأعضاء جداد ف لحوكومة، من بينهم تلاتة د لوزارا، وزير منتدب ؤ كاتب دولة، لي هوما: عبدلأحد لفاسي لفيهري، وزير إعداد تراب لوطني، تعمير، لإسكان ؤ سياسة د لمدينة؛ سعيد أمزازي، وزير تربية لوطنية، تكوين لميهاني ؤ تعليم لعالي ؤ لبحت لعيلمي؛ أنس دكالي، وزير صحة؛ محسين لجازولي، وزير منتدب ل تعاون لإفريقي؛ محمد لغراس، كاتب دولة مكلف ب تكوين لميهاني.
لإقالة د 1 غشت 2018
يوماين من بعد لخطاب د عيد لعرش، قرر لماليك محمد ساديس ف 1 غشت 2018 يحيد لوزير د لقتيصاد ؤ لمالية محمد بوسعيد.
تبديل د 20 غشت 2018
ب قتيراح من رائيس لحوكومة، لماليك محمد ساديس عين رائيس لمدير لعام د لبنك شعبي محمد بنشعبون وزير لقتيصاد ؤ لمالية بلاصت محمد بوسعيد، ؤ قرر يحيد لمنصب د كاتبة دولة مكلفة ب لما لي كانت شاداه شرفات أفيلال.
إيتشيكا شورو
إيتشيكا شورو، تولدات ف 19 نونبر 1929 ف باريز ؤ توفات ف 25 يناير 2022، كانت ممتيلة فرانصاوية ديال لافلام. كانت ف واحد لوقيتا مصاحبا مع لحسن التاني لي كان ديك لوقيتا ولي ديال لعرش.
إندپندنس داي ريزورجنس
alt=|يسار|200x200px|لافيش د لفيلم إندپندنس داي ريزورجنس (Independence Day: Resurgence نهار لستيقلال عاوتاني)، فيلم ميريكاني لّي دار لإخراج ديالو رولاند إيميريش. لفيلم متلو فيه لأدوار رّئيسية لايام هيمسوورث و دجيف ݣولدبلوم و دجيسي آشر. هاد لفيلم ديال لخيال لعلمي
ملخص لفيلم
هاد لفيلم كايكمل لقصة ديال لفيلم د إيميريش د 1996 و فيه كاتعاود ترجع لحضارة لفضائية لّي كانت هجمات على لأرض و كانو لبشر نجحو باش يقضيو عليها. هاد لمرة كاتجي سّفينة لأم ديال ديك لحضارة لّي لقوة ديالها فايتة بزاف لهجوم لّول. لبشر غادي يعاودو يقاومو هاد لستيعمار جّديد ب لمساعدة ديال واحد لحضارة خرى لّي تا هيا سبقلها تستعمرات من عند لفضائيين
سيدي حساين
سيدي حساين جماعة ترابية قروية كاينة في إقليم تارودانت، جهة سوس ماسة، ساكنين فيها 7399 نسمة، على حسب الإحصاء العام 2014.
إيبضر
إيبضر جماعة ترابية قروية كاينة ف إقليم/عمالة سيدي إيفني، جهة ݣلميم واد نون، ساكنين فيها 5091 واحد، على حسب لإحصاء لعام 2014.
1130
1130 هوّا عام ف تّقويم لڭريڭوري بدا نهار لاربع ؤ سالا نهار لاربع. هوّا لعام نمرة 1130 ف لإيرا لعامة ؤ لفترة د بعد لميلاد، نمرة 30 ف لقرن 12، ؤ نمرة 1 ف لعقد ديال عوام 1130.
1130 كيوافق 524-525 ف تّقويم لهيجري ؤ 2080 ف تّقويم لأمازيغي ؤ 11130 ف تّقويم لهولوسيني.
لبرلمان لؤروپي
تصغير|لمقر د لبرلمان لأوروپي ف [[ستراسبورݣ]] لبرلمان لأوروپي هو لبرلمان ديال ليتيحاد لأوروپي. لمواطنين لي ف ليتيحاد هوما لي كايصوتو على لأعضاء د هاد لبرلمان كولا 5 سنين. لبرلمان لأوروپي مع لمجلس ديال ليتيحاد لأوروپي تايكونو لجهاز تشريعي ديال ليتيحاد لأوروپي. هاد لبرلمان عندو جوج د لمقرّات، واحد ف ستراسبورݣ، و لاخور ف بروكسيل.
أكيرا طوريياما
أكيرا طوريياما هوّا مانݣاكا (كاتب ؤ رسّام د لمانݣا) جاپوني تولد ف 5 أبريل 1955 ف مدينة ناݣويا ف جاپون. من أحسن تالأعمال ديالو دراݣون بول. بدا لكاريير ديالو من 1978.
إيدا أوݣايلال
إيدا أوݣايلال جماعة ترابية قروية كاينة في إقليم تارودانت، جهة سوس ماسة، ساكنين فيها 6436 نسمة، على حسب الإحصاء العام 2014.
1101
1101 هوّا عام ف تّقويم لڭريڭوري بدا نهار تلات ؤ سالا نهار تلات. هوّا لعام نمرة 1101 ف لإيرا لعامة ؤ لفترة د بعد لميلاد، نمرة 1 ف لقرن 12، ؤ نمرة 2 ف لعقد ديال عوام 1100.
تلج
تصغير|تصويرة كاتوضح شكل ديال رقاقة د تّلج يسار|تصغير|خريطة كاتوضح لمتداد ديال تّلج على طول لعام ف لعالم. التلج مادة مركّبة من كريسطالات رقيقة ديال لجليد د لما، لي كاتطيح عادةً من السما. كايجي ف لفترة لباردة من لعام، عادتن ف فصل شّتوة ولاكين ما كتجيش ف ݣاع لبلدان ديال لعالم.
1101
1101 كيوافق 494-495 ف تّقويم لهيجري ؤ 2051 ف تّقويم لأمازيغي ؤ 11101 ف تّقويم لهولوسيني.
تلج
وملي كانمشيو ل لقطب الشمالي ولا الجنوبي، كيزداد التلج بزاف. وهاد الظاهرة كاتجي ملي كتلتاقا التيارات لهوائية خفيفة و رطبة و دافية، معا تيارات باردة. و باش يتكون التلج خاص واحد لحاجة سميتها نويات التكاتف، لي كيتكون عليها التلج، و هي فرتيتات قاسحة صغيرة بزاف، عالقة ف لجو لفوقاني، بحال درات د لغبرة ولا الرماد. و ملي كاتواجد كاتكون على تلت حالات لي كاتمكن بخار الما باش يتحول من لحالة لغازية ل الحالة الصلبة وكيتكون التلج. وداكشي تيتصاوب ملي كاتكاتف جزيئات لما على النوا، و بعد لّتصاق ديالها معا بعضياتها كاتّكوّن ديال لبلورة ديال التلج.
تنالت
تنالت جماعة ترابية قروية كاينة في إقليم اشتوكة آيت باها، جهة سوس ماسة، ساكنين فيها 2668 نسمة، على حسب الإحصاء العام 2014.
سيدي حساين أوعلي
سيدي حساين أوعلي جماعة ترابية قروية كاينة ف إقليم/عمالة سيدي إيفني، جهة ݣلميم واد نون، ساكنين فيها 6051 واحد، على حسب لإحصاء لعام 2014.
نهار
تصغير|يسار|السما فالنهار والسحاب لبيض تصغير|تصويرة تخادت فالنهار لخليج صورينطو
النهار فكوكب لأرض هي فترة ديال ليوم اللي فيها كاتكون واحد بلاصة منورة بضو النهار من الشعة اللي جاية ديريكت من الشمش. كايكون النهار فاش كاتكون الشمش فوق لأفق، يعني أي بلاصة (أي نص) من لكوكب اللي مقابل لعندها. يمكن نسجلو لحركة ديال الشمش اللي كاتبان باللي كاتحرّك بشوية فالنهار بستيعمال الساعة الشمشية. كاتشهد لكواكيب ولأقمار اللي كادّور على راسها وعلى جسم سماوي أساسي، بحال النجوم، الضاهيرة ديال النهار.
لخاصيات
النص ديال لأرض كايكون ديما مضوّي بالشعا ديال الشمش. لبلاصة ديال لأرض اللي مقابلة معا الشمش ديما كاتكون النص، والاكين حيتاش لغيلاف لجوي كايشتت الضو فلميساحة ديال لأرض اللي كاتكون مضوية كاتفوت النص بواحد الشوية. البلاصة اللي فيها النهار كايتبدّل ديما حيتاش لأرض واحد لكوكب اللي كيدور على راصو. هاد لمحور لوهمي اللي كاتدور عليه لأرض مايل واحد الشوية وماشي عمودي على لمدار ديالها على الشمش، داكشي لاش لمدة ديال النهار كاتبدل من بلاصة لوحدة خرة. التعريف ديال النهار بالنسبة لواحد لموراقيب هي لفترة ما بين الطلوع دالشمش فاش كاتدور لأرض لجيهة الشرق باش كاتبان الضويرة ديال الشمش فوق لأفق، وحتال لغروب وماحد لارض كادّور على راسها حتّى كاتغبر الشمش تحت لأفق.
التغيّورات ديال النهار على حساب خط لعرض ولفصل
واخّا ديما كاتكون لمدة ديال النهار هي 12 ساعة فخط ليستيواء فݣاع ليام دلعام، فلبلايص لخرين كاتختالف لمدة على حساب خط لعرض ولفصل. فصل الشتا كايكون لمدة ديال النهار قّل من 12 ساعة، أما فالصيف كاتكون لفترة ديال كبر من 12 ساعة. إلا كان الصيف فالنص الشمالي ديال لأرض، كايكون الشتا فالنص لجانوبي، وهادشي فنفس لوقت، ولعكس صحيح.
بني سيدل لوطا
بني سيدل لوطا (بلأمازيغية: ⴱⵏⵉ ⵙⵉⴷⴰⵍ ⵍⵓⵟⴰ) جماعة ترابية قروية كاينة ف إقليم/عمالة نّاظور، جهة الشرق، ساكنين فيها 6283 واحد، على حسب لإحصاء لعام 2014.
بوعرݣ
بوعرڭ (بلأمازيغية: ⴱⵓⵄⵔⴳ) جماعة ترابية قروية كاينة ف إقليم/عمالة نّاظور، جهة الشرق، ساكنين فيها 37737 واحد، على حسب لإحصاء لعام 2014.
پيرت
پيرت (بالنݣليزية: Perth) هي مدينة ؤسطرالية وهي لعاصيمة ديال ؤسطراليا دلغرب. تبنات ف1829 على يد لكاپتين جيمس ستيرلينݣ. تسمّات على لڤيلاج دبيرت فسكوطلاندا. لميساحة ديالتها هي 6,417 كلم² ولعلو ديالها هو 6 ميترو. كايسكنو فيها 2,125,114 واحد على حساب لإحصاء د 2020.
سيدي حماد أومبارك
سيدي حماد أومبارك جماعة ترابية قروية كاينة ف إقليم الصويرة، جهة مراكش آسفي، ساكنين فيها 5463 واحد، على حسب لإحصاء لعام 2014.
نيوزيلاندا
نيوزيلاندا (بالنݣليزية: New Zealand) أولّا أوطياروا (Aotearoa فلوغة لماوري) هي دولة ݣزيرة كاينة فأوقيانوسيا. هي دولة عندها سيادة جات فلجانوب لغربي ديال لمحيط لمهدن. فيها جوج ݣزاير كبار (لݣزيرة دالشمال ولݣزيرة دلجانوب) معا بزاف دلجزر خرين صغار. هاد لجزر جاو فلجانوب الشرقي ديال ؤسطراليا. نيوزيلاندا هي وحدة من لبلايص اللخرين اللي كتاشفهوم لبشري، حيتاش بعيدة بزاف على أي بلاصة فلعالام. هاد لفترة اللي ماكانوش فيها الناس، كانت نيوزيلاندا بلاصة فين قدرات بزاف ديال النباتات ولحيوانات تطور لأشكال ماكايناش فقنت آخور ديال لأرض.
لعاصيمة ديال نيوزيلاندا هي ويلينݣطون وأكبر مدينة فيها هي أوكلاند. هاد لمدون بجوج كاينين فلݣزيرة دالشمال. أكبر مدينة فلݣزيرة دلجانوب هي كرايستشورتش.
أديلايد
أديلايد (بالنݣليزية: Adelaide) هي مدينة ؤسطرالية وهي لعاصيمة ديال ؤسطراليا دلجانوب. تبنات ف1836 على يد لكولونيل ويليام لايت. تسمّات على لملكة أديلايد. لميساحة ديالتها هي 3,259 كلم² ولعلو ديالها هو 1 ميترو. كايسكنو فيها 1,345,777 واحد على حساب لإحصاء د 2018.
نيوزيلاندا
ݣال جرنان نيوزيلاندي ف2010 باللي نيوزيلاندا جات التامنة فالترتيب ديال أسعد لبلدان فلعالام.
بوكس
لبوكس هوّا واحد سّپور تيدابزو فيه 2 رياضيين عندهم نفس لوزن بيديهم فالمدة تاع 1 تال 3 دقايق. فڭاع لقتالات لأولمپية و لمحتارفة لمقاتلين تيفانتيو ضّربات تاع لخصم، ؤلا تيحاولو يضربو لراسهم. النقاطي تتعطى ل ضّربات لقاسحة نّقية على جّبهة فوق لخصر و ضّربات تاع راس ؤلا الجدع حسن. و لبوكسور لي سجل أكتر عدد ت النقاطي تيربح.
إيجوكاك
إيجوكاك جماعة ترابية قروية كاينة ف إقليم الحوز، جهة مراكش آسفي، ساكنين فيها 6700 واحد، على حسب لإحصاء لعام 2014.
تنين أݣلو
تنين أݣلو جماعة ترابية قروية كاينة في إقليم تيزنيت، جهة سوس ماسة، ساكنين فيها 10183 نسمة، على حسب الإحصاء العام 2014.
1104
1104 هوّا عام مكبس ف تّقويم لڭريڭوري بدا نهار جمعة ؤ سالا نهار سبت. هوّا لعام نمرة 1104 ف لإيرا لعامة ؤ لفترة د بعد لميلاد، نمرة 4 ف لقرن 12، ؤ نمرة 5 ف لعقد ديال عوام 1100.
1104 كيوافق 497-498 ف تّقويم لهيجري ؤ 2054 ف تّقويم لأمازيغي ؤ 11104 ف تّقويم لهولوسيني.
عبد السلام وادو
عبد السلام وادو، لي سميتو لحقيقية عبد السلام أوعدو، تولد فـ1 نونبر 1978 ف ألنيف، كان كوايري مغريبي محتارف اللي لعب صونطر ودفاع، ودابا هو مدرّيب دكورة.
ف لفراقي
تزاد عبد السلام أوعدو ف مدينة ألنيف، إقليم تينغير وبدا لميشوار الرياضي ديالو معطل بزاف، فاش كانت عندو 21 عام. ف الصيف ديال 2001 سنا كونطرة مع لفرقة د فولهام اللي عاد طلعات ديك الساعات ل لقيسم اللول د النݣليز، ب قيمة 2 د لمليون جنيه نݣليزي ل ربع سنين. واخّا هكاك دوز لأغلبية دلوقت ديالو معا لفرقة درين لفرانساوية (عامين) وكمّل معاهوم منين سالات لكونطرة.
سنا ف الصيف ديال 2006 ل فرقة د أوليمپياكوس اللي ف ليونان. من مورا مابقاش كيلعب مزيان رجع لكراسا د ليحتياط، و ف نهار 7 دجنبر 2006 طلب أوعدو من لمدريب باش يخلّيه يمشي بسباب مشاكيل د لفاميلة، وفيعلا خلاه وعبد السلام رجع لفرانسا.
لعب عبد السلام مع بزاف ديال لفراقي برّا بحال ڤالينسيين (فرانسا)، الدحيل والنادي لقطري (قطر). فواحد لمرّة ف2013 نتاقد لخدمة فديك الدولة وݣاليهوم: "فاش كاتخدم فقطر راك خدّام عند شي واحد. نتا ماشي حر، نتا عبد."
ف1 يناير 2013 وقّع عبد السلام وادو مع النادي اللول ديالو "أس نانسي" باش يسالي لكاريير ديالو، ومن مورا جوج سيمانات علن بلّي راه قرر يسالي لميشوار ديالو فكورة.
مع لمنتخب
ما بين 2000 و2009 بان عبد السلام أوعدو ف58 ماطش معا لمنتخاب وسجل تلاتة دلأهداف.
إحصائيات
هاد طابلو كيعطي لإحصائيات د لكاريير د تدريب د عبدسلام وادو (حتال 28 يناير 2021).
بوجلود
لإحتفال
أتناء هاد لإحتفال، بزاف ديال ناس كاتبرّع ب فلوس، باش يديرو فيستيڤال موسيقي، لي كايحضرو ليه ݣاع نّاس د لمنطقة. أكبر فيستيڤال ديال بوجلود ف لمغريب، هو "بيلماون بيدماون"، لي تايكون ف مدينة الدشيرة الجهادية، إقليم إنزݣان أيت ملول.
قيس سعيد
قيس بن المنصف بن محمد سعيًد (تولد نهار 22 فبراير 1958 ف تونس لعاصمة ) هو سياسي وأستاد جامعي تونسي، ومن أكتوبر 2019، هو الرئيس ديال لجمهورية ديال تونس.
قيس سعيد كان هو الرئيس د لجمعية التونسية د لقانون الدستوري من 1995 تال 2019، اللي كان هو لعام اللي ترشح فيه للينتيخابات كمرشح حر. فلينتيخابات الرئاسية مابغاش سعيد ياخد تمويل من الدولة فلحملة ديالو حيت قال باللي هاديك "فلوس الشعب"، ودار لحملة كلها بفلوسو لخاصة وعاونوه بزاف د لمتطوعين الشباب. فالدور التاني د لينتيخابات تلاقا مع رجل لأعمال نبيل القروي، وربح قيس سعيد بنسية كبيرة (كتر من 72% د لأصوات) و ولاً هو الرئيس د تونس من نهار 23 أكتوبر 2019.
أريانا ݣراندي
أريانا ݣراندي بوتيرا (تولدات ف 26 يونيو 1993) لي معروفة بسميتها لفنية أريانا ݣراندي، هيا موغنية، و كاتبة أغاني، و مولحينة، و مومتيلة مسراحية، و موحسينة ميريكانية طاليانية. تعرفات بدور تاع "كات ڤالنتين" ف سلسلة لمسلسلات لكوميدية و لغنائية ڤيكطوريوس لي قدماتها قناة نيكيلوديون، و لي قبطات جايزة إيمي. و تعرفات حتا ب لمشاركة تاعها ف سام و كات، و متلات ف فيلم سويندل. بدات تاتغني و هيا عندها 15 عام ف لعرض لموسيقي نمرة 13 ديال لبرودواي عام 2008.
عشية
تصغير|يسار|لغساق فمدينة ديلهي ف[[لهند]] تصغير|الشوفة على خليج ناپولي ف[[الطاليان مع ديك 7:30 دلعشية.]]
لعشية هو وقت ديال ليوم اللي كايشد من الضهر حتال لغروب. ماكاينش وقت محدد لفوقاش كاتبدا لعشية (نفس لحاجة للصباح أولا الليل)، حيتاش هاد التعريف كايختالف على حساب كيفاش كولا واحد عايش حياتو وفينا بلاصة وشحال دالساعات ديال ضو النهار كاينين فليوم لكولّا وقيتة فلعام. واخا هاكاك لعشية كاتسالي إلزاميا مورا الشفق، ومن تما كاتبدا لفترة ديال الليل. ماكايناش شي وقت بحساب لماݣانة اللي تقدر نبداو فيها لعشية، غير إنما بزاف ديال الناس تّافقو بلّي وقت لعشية كاينطالق قريب من 6 دلعشية.
ليستيعمال فالتقافة
بعض اللوغات اللي كاتخدّم لوقت ديال النهار فالسلام ديالها عندها تحيّة خاصة ديال لعشية، بحال فلعربية (مساء الخير) أولا النݣليزية (Good evening). كايعتماد لوقت اللي كايكون مناسب باش تعطى فيه هاد التحية على التقافة ديال لواحد وكيفاش كاتحدد لعشية أولا لمفهوم اللي عند لواحد على لعشية. ليستيعمال ديال لعيبارة د"مسا لخير" فالدارجة كايكون واسع شي شوية، على حساب إمتا فاق داك اللي ݣالها. كقاعيدة شاملة الناس كاتݣول "مسا لخير" أولا "مس لخير" مابين التلاتة مور الضهر والطناش دالليل. يمكن للتحية دلعشية تعطى بواحد الطريقة محتارمة بحال الشكل ديال "مسا لخير السي/لالة فلان(ة)" أولا "مسعد لمسا السي/لالة فلان(ة)".
بني شيكر
بني شيكر (بلأمازيغية: ⴱⵏⵉ ⵛⵉⴽⵔ) جماعة ترابية قروية كاينة ف إقليم/عمالة نّاظور، جهة الشرق، ساكنين فيها 26159 واحد، على حسب لإحصاء لعام 2014.
إيدا أوكازو
إيدا أوكازو جماعة ترابية قروية كاينة ف إقليم الصويرة، جهة مراكش آسفي، ساكنين فيها 5158 واحد، على حسب لإحصاء لعام 2014.
ݣرامة
ݣرامة جماعة ترابية قروية كاينة ف إقليم/عمالة ميدلت، جهة درعا تافيلالت، ساكنين فيها 14920 واحد، على حسب لإحصاء لعام 2014.
مجرة
لمجرة ؤلا لمجرّ (galaxy) هي سيستيم ديال النجوم، الشياطة النجمية، لڭاز بين النجوم، لغبرة لكونية، و لمادة لكحلة مرتابطة معا بعضياتها ب الجابدية. لمجرة فين كاينة لأرض و لمجموعة الشمسية كاتسمى ب الداريجة مجر لكبش (ب النڭليزية Milky Way). و فيها علاين 100 مليار نجمة ؤلا كتر ڭاع. كاينين مجرات صغار كيتسماو "مجرات قازامة" كيكونو فيهوم غير مئات لملاين د النجوم، و مجرات مڭضرة لي واصلين تال 100 تريليون نجمة. جميع النجوم ف مجرة كيضورو على لمركز ديالها لي كيكون فيه محفّر كحل black hole. أغلبية د لمادة ف مجرة كاتكون مادة كحلة لي ماكاتشافش، ولاكين كاتفاعل معا لقوة د لجابدية و كاتأتر ف باقي لمادة لي كانشوفو على شكل نجوم، كواكب و سدوم.
لمجرات كيتصنفو على حساب الشكل ديالهوم ل مجرات إهليلجية elliptical galaxies، ببوشية spiral galaxies ؤلا مخربقة irregular galaxies. بزاف منهوم عندهوم محفّر كحل مڭضّر ف لمركز ديالهوم. مجرة لكبش ديالنا عندها محفر كحل مڭضر سميتو ساجيطاريوس A نجمة لي لكتلة ديالو كاتساوي علاين 4 د لمليون مرة لكتلة د الشمش. لمجرة GN-z11 هي أبعد مجرة معروفة ل حد الساعة من لموضع فين كاينة لأرض (مارس 2016)، و كاتواجد على بعد 32 مليار سنة ضوئية، و كانشوفوها دابا كيما كانت غير 400 مليون عام مورا التفرڭيعة لكبيرة.
كاينين علاين 200 مليار مجرة ف لكون لمتشاف. أغلب لمجرات عندها دياميطر مابين 1000 ل 100.000 پارصيك (علاين 3000 ل 300.000 سنة ضوئية) و لمسافات بيناتهوم كيتحسبو ب لملاين د لپارصيك، ؤلا "ميڭاپارصيك". مجرة "مجر لكبش" عندها دياميطر د 26.800 پارصيك (87.400 سنة ضوئية) علّاقل، و لمسافة ديالها على أقرب مجرة ليها أندروميدا (بدياميطر د 152.000 سنة ضوئية) واصلة ل 780.000 پارصيك (2.5 مليون سنة ضوئية).
لفضاء بين لمجرات عامر ب ڭاز خفيف ب موعدال د لكتافة كيساوي قل من درة وحدة ل كلا ميترو مكعب. أغلبية د لمجرات خلاتها لجابدية ديالها تّجمع على شكل ڭروپات د لمجرات، عناقد و عناقد مڭضرين. مجر لكبش طرف من لڭروپ لمحلي Local Group لي أكبر مجرة فيه هيّ أندروميدا. هاد لڭروپ طرف من لعنقود لمڭضر د لعدراء Virgo Supercluster. على مستويات عالية، التجمعات لمجرية كيشكّلو "خيوط" و "وراق" كيضورو على خويات مڭضرين Supervoids. لڭروپ لمحلي و لعنقود لكبير د لعدراء بجوج كينتاميو ل واحد لقلدة كونية cosmic structure كبر منهوم بزاف لي كاتسمى لانياكيا Laniakea.
تصاور
تصغير|مركز|700px|مجرات (من لفوق علّيسر تال لتحت علّيمن): NGC 7541, NGC 3021, NGC 5643, NGC 3254, NGC 3147, NGC 105, NGC 2608, NGC 3583, NGC 3147, MRK 1337, NGC 5861, NGC 2525, NGC 1015, UGC 9391, NGC 691, NGC 7678, NGC 2442, NGC 5468, NGC 5917, NGC 4639, NGC 3972, مجرات د لونطين, NGC 5584, M106, NGC 7250, NGC 3370, NGC 5728, NGC 4424, NGC 1559, NGC 3982, NGC 1448, NGC 4680, M101, NGC 1365, NGC 7329, NGC 3447
نوطات لوغاوية
<references group="ن.ل"/>
تنين أملو
تنين أملو جماعة ترابية قروية كاينة ف إقليم/عمالة سيدي إيفني، جهة ݣلميم واد نون، ساكنين فيها 3650 واحد، على حسب لإحصاء لعام 2014.
إنسان تافوغالت
تصغير|لجومجومة ديال انسان تافوغالت إنسان تافوغالت هو إنسان لهوموساپيان اللي، هادي 15 ألف عام، ستوطن مغارة ديال تافوغالت لي سميتها مغارة لحمام لي موجودة ليوم ف إقليم بركان. كانت عندو حضارة فنية وعلمية ف الحقبة التي كاتسمى الإبيرو موريزية. الاكتشافات الأثرية بينات وجود أدوات ديال الزينة ومعلقات حجرية، وتشكيلات منقوشة فهاد المغارة التافوغالتية. شي اخور مهم بزاف هو أن الآتار كاتݣول بلي دار عمليات جراحة د رّاس لبعض أفرادو، هاد العملية تتسمى طريپاناسيو Trépanation.
أقدم حمض نووي د لإنسان العاقل ف إفريقيا
لقاو لعولاما ديال الآتار بلي الحمض النووي ديال إنسان تافوغالت هو أقدم آتار لحمض نووي لإنسان عاقل (Homo Sapiens) فإفريقيا، يوصب العمر ديالو لـ 15000 عام ف مغارة تافوغالت. هاذ لكتيشاف تم من طرف فريق دولي ديال لعولاما د لأتار و لعولاما د لجينات بقيادة الدكتور عبد الجليل بوزوكار، مدير المعهد الوطني د لأتار وعلوم الترات ف الرباط.
ميطولوجيا عند إنسان تافوغالت
بالنسبة ل لميطولوجيا لباحث عبد الله لحسايني كيعتاقد، ب لعتيماد على دوك النتائج لي علن عليها لفريق ديال التنقيب، من الطريقة ديال الدفن عند هاد الإنسان بلي قبل 15 ألف سنة كان كيآمن بمعتقدات ديال الحياة ورا الموت. وكيأول تأويل طريقة الدفن للناس لكبار بلي كانو واجدين باش يخرجو من المغارة ملي ترجعليهم الروح.
و كيݣول لحسايني بلي هاد لكتيشافات لأركيولوجية كتعطي دليل علمي باش نقلبو ف لإسكاطولوجيا ديال إنسان تافوغالت و ندرسو لعلاقة ديال هاد الظاهيرة بلبيدايات ديال ليستقرار عند لهوموساپيان.
مورا الضهر
150px|تصغير|يسار|الزوار ديال لمتحف دلفنون ف[[نيو يورك|نيويورك فالتواخر ديال مورا الضهر]] مورا الضهر هو لوقت اللي شادّ من الضهر حتال لبدية أولا ݣاع التواخر ديال لعشية. هو لوقت اللي كاتبان فيه الشمش هابطة من لبلاصة لعالية فالسما اللي كانت فيها فوقيتة الضهر حتال شي بلاصة فالسما بعيدة واحد الشوية على النقطة فاش كاتغرب. فلحياة ديال بنادم، كاياخد مورا الضهر النص اللخر ديال النهار دلخدمة أولا لقراية. بلمعنى لحرفي، هاد لوقت الطويل من النهار هو بالضبط مورا الضهر. الشي اللي كايساوي هادشي فكوكب آخور هو فاش النجمة الرئيسية ديال ديك لمجموعة النجمية كاتدوز على وكاتفوت لخط دالطول الرئيسي ديالو، كيما كايتشاف من الضس ديالو.
التعريف
150px|تصغير|يسار|ساحة لأمم لمتحدة فسان فرانسيسكو، [[الولايات المتاحدة د ميريكان|لميريكان وقيتة مورا الضهر]] مورا الضهر كاتعرّف غاليبا باللي هي لوقت مابين الضهر ولعشية. إلا تعتامد هاد التعريف، لمدة تاع لفترة ديال مورا الضهر كاتبدّل من واحد الجيهة: الضهر راه باين هو 12 دالنهار ، ولاكين لحد مابين مورا الضهر ولعشية ماعندوش تعريف رسمي.
آش كايطرا فهاد لوقت
مورا الضهر هو لوقت فاش الشمش كاتبان باللي كاتنزل من لعلو لكبير ديالها فداك النهار. فهاد لفترة الشمش كاتبان غادية من لوسط ديال السما حتال شي بلاصة قريبة لفين كاتغرب. فاللخر ديال مورا الضهر، الشمش كاتبان مجهدة ومضوية بزاف حيتاش كاينة فعلو قليل فالسما. فالدول لمتقدمة كايبدا لوقت دلخدمة من الصباح حتال اللخر دمورا الضهر أولّا لعشية (من 9:00 حتال 17:00 غاليبا)، هادشي كايعني باللي شوية من لوقت دلخدمة كايدوز فمورا الضهر. لمدارس فهاد لبلدان كاتخلي التلامد يخرجو جوايه التلاتة دالنهار، يعني فلفترة ديال مورا الضهر. فلمغريب، التلامد والطلبة فلمدارس تاوع الدولة ولپريڤي حتا هوما يقدرو يقراو فمورا الضهر، حتال لعشية، ويقدر حتال من مورا لغروب ؤوقيتة لغساق فالوسط ديال الشتا.
محمد ݣسوس
محمد ݣسوس (تولد ف 1938 ف فاس - مات ف 7 فبراير 2014 ف الرباط) كان متقف و عالم جتيماع و سياسي مغريبي. كيتسما هو "لبو ديال السوسيولوجيا ف لمغريب". ݣسوس كان عضو ف لإتحاد لوطني د لقوّات الشعبية، اللي كان تا ف لمكتب السياسي ديالو. من لهضرات لمشهورين اللي كان قال:"بغاو يخلقو أجيال جديدة ديال الضبوعا"، ملّي كان تينتاقد لوضعية د التعليم ف لمغريب.
سيدي محند أبركان
محمد بن الحسن بن مخلوف بن مسعود المزيلي الراشدي يلقبوه بسيدي محند أبركان ولا سيدي محمد أبركان وشي مرات بـلغلط يقولولو "سيدي أحمد أبركان" نزاد بجبل راشد بالجزائر و مات سنة 868 هـ لـي هيا بالتقويم الميلادي 1464م. وعندو قبة ضريح فمدينة بركان لي جاية فشمال شرق ديال ل مغريب (شوف جيهت الصور).
وهو والي من الوليا ديال مدينت بركان ومنو خذات السميا وأبركان كتعني بالشلحة ديال بني يزناسن "ثايزناسنيت" كتعني كحل ولا سمر ولا خمري.
ولاكين لباحث عبد الله لحسايني كيݣول بلي سيدي محند أبركان ماشي مجرد والي، ولاكين هو "شارح لغوي" ويعطي لأدلة على هاد لمعلومة ف لكتاب لّخر ديالو "سيدي محند أبركان السيرة الغامضة". بديل=قبت سيدي محند أبركان فمدينت بركان|تصغير|قبت سيدي محند ابركان فمدينت بركان
ألقابو
العلَّامة والفقيه المالكي المُحدِّث الرحالة العالم الحافظ بو عبد الله وهو الفقيه المحدث الامام الحافظ وزادلو الباحث عبدالله لحسايني لقب الشارح اللغوي لحقاش لقا بلي تخصصو هو الشرح والنقد اللغوي ديال كتوب لفقه ولحديث وحتى الشعر.
سميتو كاملة:
شيوخو و لمعلمين ديالو
يمكن والدو الحسن بن مخلوف الراشدي المشهور بأبركان أيضا.
وعن الشيخ أبو عبد الله محمد بن احمد بن الخطيب محمد بن مرزوق الملقب بابن مرزوق الحفيد
أبو القاسم محمد البرزلي المالكي أبو القاسم بن أحمد بن محمد البَلَوِي القيرواني، المعروف بالبرزلي: أحد أئمة المالكية في المغرب، سكن تونس، وانتهت إليه الفتوى فيها.
شمس الدين البساطي شارح مختصر خليل قاضي قضاة المذهب المالكي في الديار المصرية.
لمؤلفات ديالو
- ثلاثة شروح على الشفا اكبرها في مجلين سماه الغنية  دكرها الشريف التلمساني في طالع شرحه
- رجال ابن الحاجب أو تعليق على ابن الحاجب أو الثاقب في لغة ابن الحاجب
-ثلاثة كتب في مجلد واحد وهي
-المشرع المهنا في ضبط رجال الموطا ضريح محمد أبركان في عهد الاحتلال الفرنسي -الزند الواري في ضبط رجال البخاري
-المبهم في ضبط رجال مسلم
علاش سكن فمنطقة بركان؟
يذكر الباحث عبدالله لحسايني في لكتاب ديال "مخطوطات سيدي محمد أبركان" بلي سيدي محند أبركان ممذكورش فالسيرة الذاتية ديال باه الحسن أبركان وخا كانو بجوج، أي الحسن أبركان وولدو محند أبركان مشهورين في الكتب الفقهية. ويقول الباحث لحسايني ربما أنو فبخلاف الابن البكر للحسن أبركان والمسمى علي، ربما التحق سيدي محمد أبركان لتاحق بعائلتو فيني يزناسن ربما كانت انتقلت هاذي بزاف من جبل راشد الزناتي إلى بني منݣوش  ببني يزناسن.
سيدي امحند أبركان لقبوه الرحالة، لأنو سافر شرقا بسباب للعلم الديني .هذا يقدر يشرح أيضاًاسباب وجود عائلةمن الراشديين متواجدين منذ مدة طويلة ببني محفوظ ضواحي الرݣادة ببركان ويتعارف عنهم بالتواتر انهم ينتميو لو مع االعيلم أنو ستاقر ا استقرار ديال مولا عايلة ،الدليل على حساب مايقول الباحث لحسايني عبدالله أنو كان عندو ه ذرية لأن اللقب ديالو هو أبو عبد الله. شي لي يؤكد صحة رواية ديال أنو مدفون فهاذ المنطقة. لكن مزال السؤال على سباب تواجد ضريحه في بلاصة خطر بجانب الوادي الذي يهدد بالفيضان لأي لحظة. واش زعما توفى في ذيك لبلاصة بسباب الفيضان ولا كانت بحال االمقام ولاجامع يصلي فيه ولا يختلي ولا يعطي فيه دروسه؟
بني بويفرور
بني بويفرور (بلأمازيغية: ⴰⵢⵜ ⴱⵓⵢⴼⵔⵓⵔ) جماعة ترابية قروية كاينة ف إقليم/عمالة نّاظور، جهة الشرق، ساكنين فيها 6418 واحد، على حسب لإحصاء لعام 2014.
1138
1138 هوّا عام ف تّقويم لڭريڭوري بدا نهار سبت ؤ سالا نهار سبت. هوّا لعام نمرة 1138 ف لإيرا لعامة ؤ لفترة د بعد لميلاد، نمرة 38 ف لقرن 12، ؤ نمرة 9 ف لعقد ديال عوام 1130.
1138 كيوافق 532-533 ف تّقويم لهيجري ؤ 2088 ف تّقويم لأمازيغي ؤ 11138 ف تّقويم لهولوسيني.
ميريام فارس
ميريام فارس (مزيودة ف 3 ماي 1983)، موغنية و مومتيلة و فنانة ستعراضية لبنانية. عندها جمهور كبير من المحيط للخليج، خرجات بزاف ديال الأغاني ولالبومات، الأغاني لي معروفا بزاف عندها أغنية "أنا والشوق" و"إيه لي بيحصل" وأغاني خرة.
نيوزيلاندا
السمية
فلوغة شعب لماوري، الدولة سميتها أوطياروا (Aotearoa). هاد لكلمة كاتعني "لأرض ديال السحابة لبيضة الطويلة". Ao كاتعني سحابة، tea كاتعني بيض وroa كاتعني طويل. السمية نيوزيلاندا جات من النݣليزية، وكاتعني "زيلاندا الجديدة" (زيلاندا هي إقليم فهولاندا، وكاتعني أرض لبحر فلهولاندية)، من مورا ماكتاشفهوم لبحّار لهولاندي هابيل طازمان.
فرخانة
فرخانة (بلأمازيغية: ⴼⴰⵔⵅⴰⵏⴰ) هي مركز قروي د بزاف د الدواور تابعة للجماعة د بني نصار، ف إقليم نّاظور، جهة الشرق. تيسكنو فيها 20433 واحد، على حسب لإحصاء د 2004. لأغلبية د الناس د لمنطقة تيعيشو من لبيع و الشرا، و لاّ تيخدمو ف مليلية، حيت قريبة ليها بزاف (بيناتهم معبر تيمشيو فيه الناس على رجليهم).
نيوزيلاندا
الناس اللولين
التاريخ ديال نيوزيلاندا كايرجع لهادي 700 عام فاش أول مرة تكتاشفات على يد شعب لماوري، واللي ولّات عندهوم تقافة ديالهوم بوحدهوم. على غير التقافات لاخرة ديال لمحيط لمهدن، التقافة ديال لماوري كانت مبنية على لقرابة بلفاميلات ولملكية ديال لارض، وعلى لعكس ديال لخرين، قدرو يتأضابطاو مع موناخ بارد عوض لموناخ السخون ديال ݣزاير لبحر لاخرين. ماكاينش حتى شي أتر خلّاوه الناس فنيوزيلاندا قبل لأتار ديال كاهاورا تيفرا، وهو أتر ديال لبركان دتاراويرا اللي كان تار ف 1314 ميلادية. التحليل ديال شي حبوب داللقاح بيّن باللي تشعلات لعوافي فلغابات دلبلاد، الشي اللي خلّا شي عولاما يفسروه باللي لبشري كان عايش فنيوزيلاندا مابين 1280 و1320 ميلادية. ولاد وحفاد هاد لمهاجرين اللي جاو من لبحر لنيوزيلاندا هوما اللي غايولّيو من بعد شعب لماوري، حيتاش صاوبو تقافة ديالهوم بوحدهوم. ماكاينش شي دليل باللي كانت تمّا شي تقافة قبل من تاعت لماوري.
لسيتيعمار لأوروپي
ف 6 فبراير 1840 سناو شي ناس جايين من جيهة لمملكة لمتحدة وكتر من 500 من لقيّاد ديال شعب لماوري واحد لمعاهدة سمّاوها معاهدة وايطانݣي. هاد لمعاهدة كانت غاتخلّي نيوزيلاندا تولّي تحت التاج لبريطاني ويكون عند شعب لماوري نفس لحقوق اللي كاينين عند الشعب لبريطاني فالنوسخة النݣليزية، أما فالتفسير ديال لماوري، هاد لمعاهدة كاتعطي للتاج غير حكم عندو جهد ضعيف كايسميوه "كاواناطانݣا". ف1 يوليوز 1841 ولّات نيوزيلاندا مستاقلة على لحوكومة ديال نيوساوت ويلز، اللي هي ويلاية كاينة فؤسطراليا.
كانت لمدابزة مابين لمستوطنين اللي كانو جايين ياخدو لارض وشعب لماوري على الطرجامة ديال شي بنود وصلات بيهوم لحروب نيوزيلاندا من 1843. فلباقي ديال لقرن 19 ولبدية ديال لقرن 20 كان واحد ستيطان بريطاني مجهد بزاف. التأتير ديال لمرضات لأوروپية الصعيبة ، حروب نيوزيلاندا ولفرض ديال لقانون والسيستيم دليقتيصاد لأوروپي خلّا لأغلبية ديال لأرض فنيوزيلاندا تدوز للأوروپيين وشعب لماوري يتفقر. ولّا عند لمستعمارة واحد لحوكومة مكلفة فلخمسينات ديال لقرن 19. من التسعينات دلقرن 19 لبرلامان ديال نيوزيلاندا دوّز قوانين بحال لحقوق دلعيالات، اللي خداو لحق باش يصوتو ف1893، والتقاعود ديال الناس لكبار.
لقرون 20 و21
150px|تصغير|يسار|عسكر ديال نيوزيلاندا فلحرب لعالمية اللولة. تخادت التصويرة نهار 14 أبريل 1916. من مورا ماولّات نيوزيلاندا ضومينيون عندو حكم داتي مع ليمبراطورية لبريطانية ف1907، كانت الدولة عضو مزيان فيها وشي 100 ألف حاربو معاها فلحرب لعالمية للولا. من مورا لحرب، سنات الدولة معاهدة ڤيرصاي ف1919 وتزادت مع لبلدان اللي كانو فعصبة لأمم، وتبعات سياسة برانية مستاقلّة، واخّا كانت بريطانيا مازال متحكّمة فلعسكر ديالها. فاش شبكات لحرب لعالمية التانية ف1939، ساهمات نيوزيلاندا باش تدافع على بريطانيا وتحارب فحرب لمحيط لمهدن بشي 120 ألف دلعسكر. من التلاتينات ولّا ليقتيصاد ديال لبلاد منضّم بزاف وتصاوب سيستيم ديال الريعاية ليجتيماعية. لوزير اللول مايكل جوزيف صاڤيدج كان ݣال باللي "لعدالة ليجتيماعية خصها تكون هي لمبدأ اللي كايݣيّد ليقتيصاد، اللي هو براسو خاص يتبع ليحتياجات ديال لمجتمع." من لبدية ديال لخمسينات ولّا شعب لماوري كاينتاقل للمدون بسباب الزياد ديال السكان منهوم، والتقافة ديالهاوم طرا ليها نبيعات. هادشي جاب لمضاهرات دلحركة لماورية اللي كانت على قبل يحاربو لعنصورية، الشي اللي خلّا لحوكومة تعتارف بمعاهدة وايطانݣي فاللخر ديال لقرن لعشرين.
ليقتيصاد ديال لبلاد تأتر بزاف بأزمة ليصانص د1973، ولخسارة ديالها لسوق ديال التصدير كبيرة وهي لمملكة لمتحدة (من مورا مادخلات للجماعة ليقتيصادية لأوروپية)، وبالتضخوم الزايد. هادشي خلّا نيوزيلاندا ماشي غير تقلّب تلقا سواق جداد، ولايني تعاود تشوف فلهوية ديالتها (فلخمسينات كانت التقافة ديال الناس دنيوزيلاندا محافضة ومتأترة بزاف ببريطانيا). ف1984 الشعب صوت على لحوكومة دلعمال الرابعة اللي جات فوسط واحد لأزمة قتيصادية ودستورية. السياسات ديال لحوكومة دلعمال التالتة تبدلو بسيستيم قتيصادي فيه تعهود باش تدخل لبلاد للسوق لحرّة. السياسة لبرانية من مورا 1984 ولّات حرة كتر فاش قدرات تدير فبلادها مينطاقة مافيهاش النووي. لحوكومات اللي جات من بعد قدرات تحافض على اللي دارتو لحوكومة الرابعة، واخا مرة مرة كايهدنو لجو ديال السوق لحرّة.
150px|تصغير|يسار|ݣنازة ف[[ويلينݣطون على الناس اللي ماتت فلكسيدة ليرهابية ديال كرايستشورتش.]] نيوزيلاندا باقي عندها روابط واخا ماشي رسمية معا بريطانيا، وبزاف ديال الشباب فنيوزيلاندا كايسافرو لتما باش يعيشو "تجربة مورا لبحر" حيتاش كاينين قوانين ديال لڤيزا اللي راها مرخوفة. جون كي ربح لينتيخابات ديال نونبر 2008 وخلّا لحيزب ديالو يأسس لحوكومة لوطنية لخامسة. ف2011 ضرب زلزال كبير مدينة كرايستشورتش، تالت أكبر مدينة فلبلاد من ناحية شحال دالسكان فيها، الشي اللي أتّر علي ليقتيصاد دلبلاد. تحالوف ديال الليبيراليين خدا لحوكومة ديال نيوزيلاندا فأكتوبر 2017، وتأسسات لحوكومة دلعمّال السادسة، ومن لمهمّات اللي عندها هي يحارب مشكل كبير ديال السكنى. ف15 مارس 2019 مشا إرهابي لجوج جوامع فكرايستشورتش وقتل 51 واحد وهوما كايصلّيو الصلاة دالجمعة ، وصور هادشي لايڤ. جاسيندا أردرن اللي هي لوزيرة اللولة ديال نيوزيلاندا ݣالت باللي هادا "واحد من ليام لكحلين ديال نيوزيلاندا" وكانت مجهودات باش يتضامنو مع الجماعة لمسلمة ويجي لمنع ديال لبنادق اللي راها نص-أوطوماطيك.
التقسيم ديال لبلاد ولمدون
لأغلبية ديال الشعب دنيوزيلاندا كايعيش فلمدون، غير 15.9% هوما اللي عايشين فڤيلاجات أولّا فمجتمعات ديال لفلاحة. ويلينݣطون هي لعاصيمة ديال نيوزيلاندا، أمّا أوكلاند هي أكبر مدينة وفيها شي مليون و470 ألف دلبشري. مدون خرين كاينين فلݣزيرة دالشمال هوما هاميلطون، نيوپلايماوت وناپيي. مدون فلݣزيرة دلجانوب هوما كرايستشورتش، دونيدين، نيلصون وإينڤيركارݣل.
لحوكومة والسياسات
130px|تصغير|كنيسة ديال الديانة دالراتانا. دوك الجوج دالصومعات هوما مميزات ديال لبني دالراتانا. نيوزيلاندا هي دولة ملكية دستورية وديموقراطية برلامانية. الرئيس ديال الدولة هو تشارلز التالت. لوزيرة اللولة هي جاسيندا أرديرن اللي كاترأس لحيزب دلعمال. كايتدارو نتيخبات فلبلاد كولّا 3 سنين. نيوزيلاندا هي بلاد بلا نووي: ماكايستاعملوش النووي فلينتاج ديال التريسينتي وماعندهومش سلاح من داك النوع.
الشعب
فليحصاء ديال 2018 شي 4 دلمليون و699 ألف كانو ساكنين فنيوزيلاندا. ولأغلبية ديالهوم عندهوم أصول من ؤروپا. النيسبة ديال لماوري، اللي هوما السكان لأصليين دنيوزيلاندا هي 16.5%، أولّا شي 775 ألف دلبشري.
الناس ديال نيوزيلاندا كايسميو راسهوم كيوي (بالنݣليزية: Kiwis). هاد السمية جات من الطير دلكيوي اللي كايتعتابر هو الطير لوطني. لݣزيرة دالشمال صغر من لݣزيرة دلجانوب، ولايني هي اللي فيها لعدد لكبير دلبشر (3 دلمليون). تقريبا النص ديال الشعب متدين، وشي 48.2% هوما ناس لادينيين على حساب لإحصاء د2018 ، هادشي اللي كايخلي الناس ديال نيوزيلاندا مابين الشعوب اللي علمانية بزاف. الديانة لكبيرة فلبلاد هي لمسيحية، واللي واصل لعدد دالناس اللي متدينين بيها ل37.0%. كاينين ديانات اللي جاية من لمسيحية فنيوزيلاندا، بحال الرينݣاتو والراتانا. جيهة أوكلاند هي اللي فيها أكبر تنوع ديني فلبلاد.
لموناخ
150px|تصغير|يسار|لموناخ ديال نيوزيلاندا لموناخ ديال نيوزيلاندا متنوع بزاف حيتاش التضاريس ديال لبلاد كتار ، واخا غالب عليه الطابع لبحري. ݣاع لمدون كايجيها مابين 620 ملم (بحال كرايستشورتش) و1317 ملم (بحال مدينة فارانݣاري). ميلفورد ساوند كايطيح فيها كتر من 6700 ملم فلعام ديال الشتا، وغير 100 كيلوميطر للشرق، مدينة أليݣزاندرا ماكاتفوتش فيها 300 ملم فلعام. لمعدل ديال لحرارة فلعام كاين مابين °10 فلجانوب و °16 فالشمال. أقل درجة ديال لحرارة تسجلات فمدينة رانفورلي ؤوصلات ل°25.6− وهادشي فعام 1903. نيوزيلاندا كايطراو فيها بزاف ديال لأعاصير ولبرد لكتير. ف2 فبراير 1936 داز أسوء إعصار فلقرن لعشرين. ف25 يوليوز و14 غشت 2011 دازت عاصيفة دلبرد والتلج قاصحة بزاف لدرجة أول مرة يطيح التلج فأوكلاند من 80 عام وأول مرة يطيح التلج فلبحر ديال ويلينݣطون من 1976.
جينيفر لوپيز
الحياة الأسرية
تولدات جنيفر لوپيز ف 24 يوليوز 1969 فضاحية كاسل هيل فبرونوكس ف نيويورك. واليديها هما ڭوادالوپي رودريڭيز، خدامة موعليمة رياضة، و ديڤد لوپيز، وهو مختص ف لورضينتور، تولدو واليديها ف پويرطوريكو. جينيفر عندها ختها كبيرة هي ليزلي، وختها صغر منها وهي ليندا، و خدامة صحافية. دوزات جينيفر لمسيرة الأكاديمية كلها فالمدارس الكاطوليكية.
تامانارت
تامانارت جماعة ترابية قروية كاينة ف إقليم طاطا، جهة سوس ماسة، ساكنين فيها 6160 نسمة، على حسب الإحصاء العام 2014. تامانارت جات ف تّقاطع ديال طّريق 102 ؤ 107، على بعد ديال 163 كيلوميطر من لعاصيمة د لإقليم طاطا. ؤ جات على ضّفة ديال واد تامانارت، لي هوّا واحد من روافد واد درعة، على جّيهة لجانوبية ديال لأطلس صّغير، حدا سّفح ديال جبل باني.
جّماعة فيها 16 قرية هوما: أݣجدال، أݣرض، أنامور، أوكردا، دوار إيݣيواز، إيغير ن بلقاسم، إيغير ويلولن، إيݣمير، إيمي ؤزلاݣ، إيغير إيغناين، قصبة أيت هربيل، سموݣن تيمولا، تاݣجكالت، تامسولت، تانغروت، تيسلݣيت.
تامانارت معروفة ب لموسم ديالها لي كيجي ف شهر شتنبر، ؤ ب نّقيشات صّخرية لي كيرجعو ل عصور قبلتاريخية، ف وادي تامانارت، لي فيه كتر من 60 موقع ديال لفن صّخري.
واحد من أهم لمواقع لأترية فيها هوما مداشر لي كانو سكنو فيهوم ليهود ف لقديم، ؤ لّي تم تّنقيب فيها من طاراف عولاما د لأركيولوجيا من لمغريب، فرانسا ؤ إسرائيل. لأركيولوجيين كشفو على مجموعة د لأتار بحال سيناݣوݣ لي تعرضات ل تّدمير ب سباب فيضان، ؤ توحاف أترية ؤ وتائق قديمة بحال حجابات مكتوبين ب لعبرية. لأتار كيرجعو ل لفترة مابين لقرن 16 ؤ لقرن 19. واحد من لأحدات طّراجيدية لي طرات ف لمنطقة ف 1792، هوّا فاش نتاحرو 50 يهودي مغريبي بشكل جماعي ب لعافية، فاش حاول حاكم محلي يفرض عليهوم لإسلام ب لقوة.
الطريق الوطنية نمرة 13 (لمغريب)
الطريق لوطنية نمرة 13 أولا هي طريق وطنية فلمغريب الطول ديالها واصل لـ508 كيلوميتر وكاتربط ما بين شفشاون فجهة طنجة تطوان الحسيمة و الراشيدية فجهة درعة تافيلالت. وهاد الطريق كاتكونيكطي بزاف دلمدون اللي مابينها: وزّان، جرف لملحة، زݣوطة، مولاي ادريس زرهون، مكناس، بوفكران، لحاجب، آزرو وميدلت.
درعة تافيلالت
الراشيدية - الريش - ميدلت.
فاس مكناس
تيمحضيت - آزرو - لحاجب - مكناس - مولاي ادريس زرهون.
الرباط سلا القنيطرة
جرف لملحة - تاوغيلت.
طنجة تطوان الحسيمة
وزان - لغدير - دردارة - شفشاون.
سيدي محند أبركان
علاش سكن فمنطقة بركان؟
بديل=كتاب مخطوطات سيدي محمد أبركان للباحث عبد الله لحسايني|تصغير|كتاب مخطوطات سيدي محمد أبركان للباحث عبد الله لحسايني
وسط الليل
وسط الليل الشمسي أولا الليل لحالك هو لوقت اللي كايجي لعكس ديال الضهر الشمسي، فاش الشمس كاتكون ديريكت تحت داك اللي كايرصد الضاهرة، ولوقيتة مابين لغساق ولفجر متساوية. بسباب بلايص لوقت اللي كاتنضم لوقت على حساب جماعة ديال خطوط الطول فلأرض، والسوايع الزايدين، نادرا ما كايتلاقا وسط الليل الشمسي معا وسط الليل تاع لماݣانة.
سيدي دحمان
سيدي دحمان جماعة ترابية قروية كاينة في إقليم تارودانت، جهة سوس ماسة، ساكنين فيها 11955 نسمة، على حسب الإحصاء العام 2014.
إيدا أومومن
إيدا أومومن جماعة ترابية قروية كاينة في إقليم تارودانت، جهة سوس ماسة، ساكنين فيها 6105 نسمة، على حسب الإحصاء العام 2014.
إيعزانن
إيعزّانن (بلأمازيغية: ⵉⵄⵣⵣⴰⵏⴻⵏ) جماعة ترابية قروية كاينة ف إقليم/عمالة نّاظور، جهة الشرق، ساكنين فيها 11095 واحد، على حسب لإحصاء لعام 2014.
إيحدادن
إيحدّادن (بلأمازيغية: ⵉⵃⴷⴷⴰⴷⵏ) جماعة ترابية قروية كاينة ف إقليم/عمالة نّاظور، جهة الشرق، ساكنين فيها 14345 واحد، على حسب لإحصاء لعام 2014.
إيدا أوݣلول
إيدا أوݣلول جماعة ترابية قروية كاينة ف إقليم الصويرة، جهة مراكش آسفي، ساكنين فيها 5999 واحد، على حسب لإحصاء لعام 2014.
ݣير
ݣير جماعة ترابية قروية كاينة ف إقليم/عمالة ميدلت، جهة درعا تافيلالت، ساكنين فيها 4022 واحد، على حسب لإحصاء لعام 2014.
سيدي الدهبي
سيدي دّهبي جماعة ترابية قروية كاينة ف إقليم/عمالة سطات، جهة دّار لبيضا سطات، ساكنين فيها 8703 واحد، على حسب لإحصاء لعام 2014.
عام لبون
عام البون هو لعام ما بين 1944 و 1945 للي كانت فيه لمجاعة ف لمغريب بسباب السياسة ديال لحماية لفرانساوية علا لبيع و شرا ديال لمواد لغذائية الضرورية.
السمية
السمية ديال عام لبون جات من كلمة "Bon" للي هي بلفرانساوية صالح ل. كان هاد لبون تايطلبوه باش تشري لماكلا. هاد لبون فرضاتو السلطات ديال فرانصا علا لمغاربة مللي كانت لحرب لعالمية التانية.
تواتون
التاريخ دلمجموعة
تأسسات لمجموعة د تواتون ف 1973 فلحسيمة من شباب دلمنطقة اللي كانت تاتعجبهم لموسيقا، ومشاو على الطريقة د ناس لغيوان، تيبداو لمقطع ديالهم بموال شعري حماسي، وموراها تيضربو آلات بساط بحال الطر ولبانجو. لمؤسسين د تواتون كانو هوما:
لأغاني ديالهم
تواتون عندهم بزاف د لأغاني لمعروفة بحال:
1143
1143 هوّا عام ف تّقويم لڭريڭوري بدا نهار جمعة ؤ سالا نهار جمعة. هوّا لعام نمرة 1143 ف لإيرا لعامة ؤ لفترة د بعد لميلاد، نمرة 43 ف لقرن 12، ؤ نمرة 4 ف لعقد ديال عوام 1140.
1143 كيوافق 537-538 ف تّقويم لهيجري ؤ 2093 ف تّقويم لأمازيغي ؤ 11143 ف تّقويم لهولوسيني.
إيكسان
إيكسان (بلأمازيغية: ⵉⴽⵙⴰⵏ) جماعة ترابية قروية كاينة ف إقليم/عمالة نّاظور، جهة الشرق، ساكنين فيها 8417 واحد، على حسب لإحصاء لعام 2014.
2001: ؤديسيا د لفضاء
2001: ؤديسيا د لفضاء فيلم ميريكاني د لخيال لعلمي د 1968 من إخراج ديال ستانلي كوبريك. لفيلم كتبو السيناريو ديالو كوبريك و لكاتب أرثر س. كلارك، و تبازا على قصة قصيرة ديال هاد اللخر كتبها ف 1951، ب عنوان "لحاضي". كلارك من بعد صدر رواية ب نفس لعنوان ديال لفيلم.
لفيلم كيستكشف مجموعة د الطيمات، بحال التطور د بنادم، الدكاء الصطيناعي، الطيكنولوجيا و علاقتها معا بنادم، و تا لإمكانية د وجود حياة ف كواكب خرة.
لفيلم ربح جايزة د لؤسكار على لمؤترات د الشوفان و ترشّح ل هاد لجايزة 4 د لمرات. و كيتّعتابر دابا من أعضم لأعمال د السينيما لي تدارو ف التاريخ.
التوالت
التوالت جماعة ترابية قروية كاينة ف إقليم/عمالة سطات، جهة دّار لبيضا سطات، ساكنين فيها 11976 واحد، على حسب لإحصاء لعام 2014.
باناصا
باناصا هيّا مدينة مورية أمازيغية رومانية قديمة، كترجع لؤصول ديالها ف لغالب ل لقرن رّابع قبل لميلاد، ؤلا حتا قبل. باناصا كانت عندها أهمية قتيصادية كبيرة حيت جات علا واد سوبوبوس (واد سبو)، ؤ كانت مكونيكطية مزيان معا رّيزو د تّيجارة لمتوسطية ف لعصر لقديم.
من لعصر د لموحدين لموضع ولات عندو أهمية دينية كبيرة ب سباب لأضرحة ديال أوليا بحال سيدي علي بوجنون، سيدي حمد لݣرج ؤ سيدي بوعزة.
مدينة باناصا حدد لموضع ديالها لباحت لفرانساوي شارل جوزيف تيسو ف 1871 من نقيشة تّلقات فيها، ؤ كانت قبل معروفة غير من لمكتوبات رّومانية.
لموضع
تصغير|لموضع ديال باناصا باناصا جات علا طّريق ما بين طنجيس ؤ سالا كولونيا، علا ضّفة لجانوبية ديال سّوبوبوس، 17 كيلوميطر من مشرع بلقصيري.
لفترة لمورية
تصغير|60 [[ديناريوس ديال لماليك يوبا لموري تّلقاو ف باناصا ف 1907]] لمدينة بدات غالبا كا ڤيلاج موري ف لقرن رّابع ق.م.، ؤلا قبل. كاينين أتار تّلقاو فيها يقدرو يكونو كيرجعو ل لقرن لخامس ؤلا سّات قبل لميلاد. من بعد ما مات لماليك بوكوس تّاني ف 33 ق.م.، لإمبراطورية رّومانية ولات مسيطرة علا مملكة موريطانية بشكل ماشي مباشر. ف لفترة ما بين فاش مات لماليك لّخر د سّلالة لمورية ديال باݣا، ؤ فاش تولا لماليك يوبا لحوكم ف 25 ق.م.، لإمبراطور أوݣوستوس غادي يرد باناصا كولونيا، باش يسكنو فيها لعساكريا لمتقاعدين لي شاركو ف معركة أكتيوم ف 31 قبل لميلاد، ولاكين لحوكم لفيعلي غادي يكون ف يد لماليك يوبا. باناصا كانت من بين تلاتة د لمدون لي ردّها لإمبراطور أوݣوستوس كولونيا رومانية؛ جّوج لوخرين هوما بابّا ؤ زيليس. علا حساب لمؤرّخ لألماني طيودور مومزن، علاين 10000 عساكري روماني ستاقرو ف هاد لمدون ب تلاتة ف لمجموع.
ملي وقع غتيال ديال لماليك پطوليمايوس لموري ف 40 ميلادية، لمدينة ف لغالب عرفات ضطيرابات سياسية ؤ جتيماعية. لكوش د لرض لي كاترجع ل لفترة قبل رّومانية، مغطية دابا ب طبقات غليضة ديال تّرسبات لوادية من فياضانات د واد سبو. يلاه شي جوج بلايص، ف لجانوب ؤ شمال د لمدينة، فين كشفو لعولاما عليها. نقدرو نݣولو بلي باناصا ل حد سّاعة باقة ماكشفات علا أغلبية د لأسرار ديالها. لأتار لقدام لّولين لي تلقاو كانو علا عمق 10 ميترو تقريبا، ؤ هوما عيبارا علا طراف د لفخار لي ماكيشبهو ل حتا شي حاجة خرة تّلقات ف لموضع ؤ ماقدروش لباحتين يأرخوها ب تّدقيق.
علا عمق 4.5 ميترو، تحت من طّبقة رّومانية، تّلقاو لأتار ديال بني قديم ديال طّين ؤ لقرمود ؤ فرارن ديال لمصاوبة د لفخار كيرجعو ل لقرن تّاني ؤ تّالت ق.م. ل نفس لفترة كيرجعو قبورا لي كاينين ف لجانوب شّرقي ديال لفوروم، ؤ تّلقاو فيهوم مجوهرات ب صيناعة بونيقية لي قدم من لقبورا، ؤ كيرجعو غالبا ل لقرن لخامس ؤ سّادس قبل لميلاد.
1162
1162 هوّا عام ف تّقويم لڭريڭوري بدا نهار تنين ؤ سالا نهار تنين. هوّا لعام نمرة 1162 ف لإيرا لعامة ؤ لفترة د بعد لميلاد، نمرة 62 ف لقرن 12، ؤ نمرة 3 ف لعقد ديال عوام 1160.
باناصا
لفترة رّومانية
ف 40 ميلادية ولات باناصا تابعة ل رّومان بشكل موباشير. من بين لأتار د لحياة ليومية د هاد لفترة لي تّلقاو كاينين حوانت، مخبازات، فرارن، حمامات ؤ معابد. تّلقاو حتا نقيشات علا لحجر ؤ علا لبرونز، منهوم عاداد د دّيپلومات لعسكارية، ربعة د لمراسم (جمع مرسوم) ديال لپاطروناج، ؤ جوج ديال تّيكستات لقانونية، واحد منهوم كيعفي فيه لإمبراطور كاراكالا سّكان د باناصا من ضّرايب ف عام 216، ؤ لاخور لي كيتسما طابولا باناصيطانا، من لعهد ديال ماركوس أوريليوس ؤ ديال كومودوس، لي كيحدد شّروط باش لأجانب يقدرو ياخدو لجنسية رّومانية، ؤ طّاريقة د تّنضيم ديال لمجلس د لمستشارين.
1162
1162 كيوافق 557-558 ف تّقويم لهيجري ؤ 2112 ف تّقويم لأمازيغي ؤ 11162 ف تّقويم لهولوسيني.
باناصا
لفترة رّومانية
ف لقرن تّالت لميلادي، تخربات لمدينة ؤ تهجرات، قبل ݣاع من لقرار ديال لإمبراطور ديوكليتيان ف عام 258 باش تّخلا سّلطة رّومانية علا لجانوب د موريطانية طّنجية.
لفترة لحديتة
لمدينة تعرف عليها لباحت لفرانساوي شارل جوزيف تيسو ف 1871 من نقيشة تّلقات فيه، ؤ زاد توكد هادشي ملي تّلقات كمشة فيها لألاف د لعوملات لقديمة حدا ضّاريح د سيدي علي بوجنون ف 1904. ولاكين لبحت لأركيولوجي ف باناصا مابدا حتال 1911، ؤ بشكل فيعلي ف 1933 تحت لإشراف ديال رايموند توڤنو، ؤ ب لمعاونة ديال ؤجين ألبيرطو ؤ أرمان لوكي. هاد لباحتين كانو مهتمين غير ب لأتار رّومانية، ؤ ماتسوقوش ل لبقايا د لحضارة لمورية لي سبقاتها.
لمعمار
لمدينة تّبنات علا سّتيل رّوماني ف عهد أوݣوستوس، علا شكل تربيعة ب توجيه شمال جانوب، ؤ ف لفترة لّخرة ديال لإمبراطورية رّومانية لغربية، تعاود لبني ديال تّربيعة ب توجيه شمال شرقي جانوب غربي.
دّيور د سّكنى د لأغنيا ف باناصا ماكيختالفوش علا دياول وليلي، من غير بلي ماشي مرفّحين ب نفس لمستوى. دّيور د نّاس لعاديين مامنضمينش مزيان، ؤ لبلان ديالهوم كيشبه ل دياول ليكسوس ؤ تامودا. بزاف د لحوانت حتا هوما تّكتاشفو، من بينهوم مخبازات، لي تّم تّعرف عليهوم ب دّوزان لي فيهوم، شّي لي كينساجم معا نّوع د لمنتوج د لمنطقة بحال لݣمح، عكس لمعاصر د زّيتون لي قلال يلا قارنّاهوم معا لي كاينين ف وليلي. لمضهر لعيان ديال هاد لمباني سبابو هوّا تّخدام د مواد رخيصة ف لبني، حيت لمقالع د لحجر ب جودة مزيانة كانو بعاد علا لمدينة. لقرمود لمقطع مزيان علا شكل مستطيل مخدمينو غير ف لمباني لعمومية، ؤلا ف تّزواق، لي زاد تطور ف لقرن تّاني ؤ لقرن تّالت ميلادي ب زّليج لي تأمپورطا من بلايص خرين، ؤلا مرسومات د لحيط (فريسكوات).
تصاور تخادو من سّما بينو بلي كاينين أتار ديال قشلة عسكارية ؤ قلعة ديفاعية ف لجانوب شّرقي د لمدينة، مي علا لرض مالقاو لعولاما حتا شي أتار باينة.
صّيناعة د لفخار
لأتار ديال فرارن د لفخار من لقرن تّاني ؤ تّالت قبل لميلاد كاتدل علا صّيناعة لمحلية ف باناصا. صّناع لباناصيين كانو كينتجو ماعون د لفخار مصبوغ ب ستيل لي كان متأتر ب سّتيل د لفخار لإيبيري ؤ لبونيقي لي كانو معروفين ؤ منتاشرين بزاف ف لمنطقة د لبحر دّخلاني.
طّقوس دّيانية
كاينين نقيشات كيدلو علا لممارسة د طّقوس ديال دّيانة رّومانية ف باناصا. ب لإضافة ل رّبايب د ليونان بحال رّبة سيبيل، ؤ رّبة لمصرية إيزيس.
إيدا أوݣماض
إيدا أوݣماض جماعة ترابية قروية كاينة في إقليم تارودانت، جهة سوس ماسة، ساكنين فيها 7874 نسمة، على حسب الإحصاء العام 2014.
آفسو
آفسو (بلأمازيغية: ⴰⴼⵙⵓ) جماعة ترابية قروية كاينة ف إقليم/عمالة نّاظور، جهة الشرق، ساكنين فيها 2932 واحد، على حسب لإحصاء لعام 2014.
التواما
التواما جماعة ترابية قروية كاينة ف إقليم الحوز، جهة مراكش آسفي، ساكنين فيها 11243 واحد، على حسب لإحصاء لعام 2014.
هوبارت
هوبارت (بالنݣليزية: Hobart) هي مدينة ؤسطرالية وهي لعاصيمة ديال طازمانيا. تبنات ف1804 وتسمّات على اللورد هوبارت اللي كان وزير ديال لحرب ولمستعمرات فلمملكة لمتحدة. لميساحة ديالتها هي 1,695 كلم² ولعلو ديالها هو	1,270 ميترو. كايسكنو فيها 246,970 واحد على حساب لإحصاء د 2020.
لبركانيين
لبركانيين (بلأمازيغية: ⵉⴱⵔⴽⴰⵏⵢⵢⵏ) جماعة ترابية قروية كاينة ف إقليم/عمالة نّاظور، جهة الشرق، ساكنين فيها 2540 واحد، على حسب لإحصاء لعام 2014.
تيران بن بطوطة
تيران بن بطوطة أولا سطاد بن بطوطة هو سطاد ديال لكورة ولألعاب الرياضية جا فجنوب غرب مدينة طنجة لمغريبية. تسمى على الرحالة لمغريبي الأمازيغي لمشهور ابن بطوطة، وفيه شي 68.000 بلاصة دبا. لبني ديال هاد التيران خدا 844 مليون درهم مغريبية، كتلعب فيه اتحاد طنجة لميتشان ديالها وكتدعمو الدولة.
مرافيق التيران
كيهز هاد التيران شي 68.000 متفريج، مابينها 7.150 بلاصة للصحافة و550 بلاصة VIP، مع امكانية التوسيعة فلڤيراج الشمالي والجنوبي. التيران بعيد على الصونطرڤيل بـ10 كيلوميتر، نفس لمسافة باش بعيد على محطة طنجة لمدينة وبعيد على لمطار ديال طنجة بـ4 كيلوميتر. الدخول كيكون من 17 باب مع واحد الدخلة أساسية بمنضر زوين. كاين تما واحد لمركز إعلامي على مساحة 600m²، واحد لمصحة وپاركينݣ منظم كايهز 7.500 طوموبيلة. كيتعتابر هاد السطاد من أكبر التيرانات فلمغريب.
تصاور
400px|تصغير|مركز|التيران ديال طنجة، بن بطوطة
سيدي رحال
سيدي رحال جماعة ترابية حضرية كاينة ف إقليم قلعة السراغنة، جهة مراكش آسفي، ساكنين فيها 9857 واحد، على حسب لإحصاء لعام 2014.
ديلما روسيف
ديلما ڤانا روسيف (ب لبرتغالية: Dilma Vana Rousseff) (تولدات نهار 14 دجنبر 1947 ف بيلو هوريزونتي) هي سياسية و قتصادية بريزيلية، وهي لمرا لوحيدة اللي كانت رئيسة د لبريزيل. كانت روسيف هي الرئسية رقم 36 د لبلاد (مابين يناير 2011 و غشت 2016).
حياتها
تولدات ديلما روسيف فبيلو هوريزونتي فلبريزيل نهار 14 دجنبر 1947 وكان بًاها مهاجر من بلغاريا. دخلات من صغرها لليسار لمتطرف وناضلات ضد لقمع وليستيبداد، حتى تعتاقلات ف 1970 ودوزات 3 سنين د لحبس.
دخلات روسيف لحزب لعمال وبقات طالعا فيه تال 2005 فين عيًنها الرئيس لولا دا سيلڤا وزيرة د الطاقة. ف 2011 ولاًت روسيف أول مرا رئيسة د لبريزيل من بعد ما جابت 58% د لأصوات فلينتيخابات الرئاسية د 2010.
ف 2016، صوت مجلس الشيوخ د لبريزيل ب 60 صوت ل 20, بلعزل د روسيف من لمنصب د رئيسة ، وجا بلاصتها رئيس مؤقت، ميشيل تيمير، اللي كان هو النائب ديالها.
غروب
تصغير|الدورة لكاملة ديال لغروب فالسهول لعالية ديال الصحرا دموهاڤي فل[[الولايات المتاحدة د ميريكان|ميريكان.]] تصغير|لمراحيل ديال لفترة دال[[شفق.]] لغروب أولا لهبوط ديال الشمش هو لوقيتة اللي الطرف لفوقاني ديال الضوّيرة دالشمش كاتغبر فلعشية تحت لأفق ديال لمراقيب اللي كايشوف فيه. لكلمة تقدر تعني لعملية كاملها ديال لعبور دلقرص ديال الشمش لتحت لأفق زيادة على التأتيرات لجوية اللي كاتبع لهاد الضاهيرة.
لبدية ولافّان
لغروب فالتعريف لفلكي كايطرا فواحد اللحضة اللي فيها لتحت ديال لقرص دالشمش كايكون مماس للأفق. لكلمة ديال لغروب واخّا هاكاك كاتعني عند الناس لفترة قبل وبعد هاد اللحضة:
الزاوية
لغروب كايطرا فلحقيقة حتى من مورا ماوصلات الشمس لتحت لأفق حيتاش لغلاف لجوي ديال لأرض كايهرّس الصورة ديال الشمش فلجو. لمعدال ديال التهراس هو 34 دقيقة قوسية فالسما، واخا هاد لقياس كايتبدل على حساب الضروف دلجو.